Die wêreld in foto’s – 10 Junie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Navorser van die instituut vir veeartsenykunde, wat deel is van die Noord-Koreaanse akademie vir landbounavorsing, toets vir Afrika-varkgriep in die Ryongsong-distrik in dié land. Noord-Korea het Maandag ŉ uitbraak van die dié siekte op ŉ plaas naby die grens met China bevestig. (Foto: Cha Song Ho, AP) Dansers in die strate tydens die Philly’s LGBT Pride-parade in die Amerikaanse stad Philadelphia. Met “Stonewall 50” as tema het die optog die Stonewall-protes van 1969 gedenk. Dié protes word gesien as die begin van die beweging vir LGBT-regte. (Foto: Jose F. Moreno, AP) The Boston Bruins vier hul oorwinning teen die St. Louis Blues in die eindstryd van die NHL Stanley-yshokkiebeker in St. Louis. The Boston Bruins het ŉ oorwinning van 5-1 behaal. (Foto: Scott Kane, AP) Mense geniet die weer op die strand naby die VSA se grensmuur in Tijuana, Mexiko. (Foto: Eduardo Verdugo, AP) ŉ Man met ŉ sambreel Maandag by die Hie-heiligdom in Tokio. Dié streek se reënseisoen is aan die kom. (Foto: Jae C. Hong, AP)